Непосредно пред бомбардовање 1999. године Пера добија зелени картон за усељење у Америку. Међутим, Пера је самац који од родбине има једино мајку Мару, па не жели ни по коју цену да путује без ње. Зато пролази кроз читав низ додатних заплета како би и мајци обезбедио визу, након чега коначно успевају да се домогну Америке, где се сусрећу са Периним пријатељем из детињства, Жиком. Пера има тешкоће да се прилагоди и нађе посао у новој средини, али његова мајка Мара, комунисткиња која је цео свој живот мрзела Америку, боље се сналази.